
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1200 

13 Ιουλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Απαγόρευση Κυνηγίου όλων των θηραμάτων, για (3) 
τρία ακόμη χρόνια, σε έκταση (23.741) είκοσι τριών 
χιλιάδων επτακοσίων σαράντα ενός στρεμμάτων, πε¬ 
ριφέρειας Δημ. Διαμ. Καλοχωρίου, Γ ιουργάνιστας και 


Παλιουρής Δήμου Μολοσσών, Νομού Ιωαννίνων. 1 

Τροποποίηση, συμπλήρωση και αντικατάσταση του 
ισχύοντος κανονισμού λειτουργίας του Εκκλησια¬ 
στικού Ιδρύματος «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 

ΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ». 2 

Σύσταση και Λειτουργία Τεχνικής Υπηρεσίας της Ιε¬ 
ρός Μητροπόλεως Γουμενίσσης, Αξιουπόλεως και 
Πολυκάστρου. 3 


ΑΠΟΦΑΣΕΙ Σ 

Αριθμ. 1956 (1) 


Απαγόρευση Κυνηγίου όλων των θηραμάτων, για (3) 
τρία ακόμη χρόνια, σε έκταση (23.741) είκοσι τριών 
χιλιάδων επτακοσίων σαράντα ενός στρεμμάτων, πε¬ 
ριφέρειας Δημ. Διαμ. Καλοχωρίου, Γ ιουργάνιστας και 
Παλιουρής Δήμου Μολοσσών, Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

5.1. Του ν. 2503/1997 «Διοίκηση, Οργάνωση, Στελέχωση 
της Περιφέρειας κ.λπ.». 

5.2. Του ν. 2647/1998 «Μεταβίβαση αρμοδιοτήτων στην 
Περιφέρεια». 

5.3. Του άρθρου 258 παρ. 5 του ν.δ. 86/1969 «Περί Δασικού 
Κώδικα», που προστέθηκε με την παρ. 3 του άρθρο 7 του 
ν. 177/1975 «περί αντικαταστάσεως και συμπληρώσεως 
διατάξεων τινών του ν.δ. 86/1969 του Δασικού Κώδικα». 

6. Την υπ’ αριθμ. 414985/29.11.1985 (ΦΕΚ Β' 757/18.12.1985) 
κοινή απόφαση «Μέτρα διαχείρισης άγριας πτηνοπανίδας. 

7. Την υπ’ αριθμ. 78006/2538/1.7.1994 Δ/γή του Υπουργείου 
Γεωργίας «Απαγορεύσεις κυνηγίου ορισμένου χρόνου». 

8. Την υπ’ αριθμ. 1998/30.6.2004 Δασική Αστυνομική 
Διάταξη Θήρας «Περί τριετούς απαγόρευσης Θήρας πε¬ 
ριοχής Δ.Δ. Καλοχωρίου, Γ ιουργάνιστας και Παλιουρής 
Δήμου Μολοσσών». 

9. Την υπ’ αριθμ. 20538/27.9.2005 (ΦΕΚ Β' 1450/21.10.2005) 
απόφαση Γ εν. Γ ραμ. Περ. Ηπείρου «Μεταβίβαση αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κ.λπ. με εντολή Γ εν. Γ ραμ. Περ. Ηπείρου 
στο Γ ενικό Δ/ντή, Επιθεωρητή Δασών και στους Δ/ντές 
Δασών και Προϊσταμένους Δασαρχείων». 


10. Το υπ’ αριθμ. 51/3.5.2007 έγγραφο του Κυνηγετικού 
Συλλόγου Ιωαννίνων, «περί παράτασης της απαγόρευσης 
κυνηγίου για τρία ακόμη έτη στην εν λόγω περιοχή». 

11. Το υπ’ αριθμ. 371/14.5.2007 έγγραφο της Ε' Κυνηγε¬ 
τικής Ομοσπονδίας Ηπείρου, «περί ανανέωσης Απαγο¬ 
ρευτικής Διάταξης Θήρας στην εν λόγω περιοχή». 

12. Την υπ’ αριθμ. 88/2007 απόφαση του Δ.Σ. Δήμου Μο¬ 
λοσσών, «περί έγκρισης της παράτασης για (3) τρία χρόνια 
της απαγόρευσης του κυνηγίου στην εν λόγω περιοχή». 

13. Την υπ’ αριθμ. 4341/12.6.2007 αναφορά - πρόταση 
του Δασαρχείου Ιωαννίνων, «περί παράτασης ισχύος 
απαγόρευσης κυνηγίου στην εν λόγω περιοχή». 

14. Το γεγονός ότι, η πανίδα στην εν λόγω περιοχή, 
παρά την παρέλευση των τριών ετών απαγόρευσης του 
κυνηγίου, χρήζει περαιτέρω προστασίας, αποφασίζουμε: 

Απαγορεύουμε το κυνήγι όλων των θηραμάτων για (3) 
τρία ακόμη χρόνια, σε έκταση (23,741) είκοσι τριών χιλιά¬ 
δων επτακοσίων σαράντα ενός στρεμμάτων, περιοχής 
Δημ. Διαμ. Καλοχωρίου, Γιουργάνιστας και Παλιουρής 
Δήμου Μολοσσών, Νομού Ιωαννίνων, η οποία απεικονί¬ 
ζεται στο συνημμένο στην παρούσα χάρτη με κλίμακα 
1: 50.000 και της οποίας τα όρια έχουν ως ακολούθως: 

Αρχίζουν από τη συμβολή του ρέματος «Κορακκόλα- 
κος» με τον επαρχιακό δρόμο Γ ιουργάνιστας - Χίνκας, τον 
οποίο ακολουθεί μέχρι να συναντήσει τον δασικό δρόμο 
προς «Μέγα Λόγγο» τον οποίο ακολουθεί με κατάληξη 
στον ποταμό «Σμολίστα», από το σημείο αυτό ακολουθεί 
καθοδικά τον ρου του ποταμού, μέχρι να συναντήσει την 
Εθνική οδό Ιωαννίνων - Ηγουμενίτσας (γέφυρα Σουλόπου- 
λου), από την θέση αυτή ακολουθεί την Εθνική οδό μέχρι 
τη θέση «Χάνια Τσίκα», όπου συναντά το ρέμα «Κορακ- 
κόλακος» το οποίο ακολουθεί με κατεύθυνση νότια και 
καταλήγει στη θέση από την οποία και άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και από τις διατάξεις της παρούσας δεν προκαλείται 
δαπάνη σε βάρος του Δημοσίου. 

Η τήρησή της ανατίθεται στους Δασικούς Υπαλλή¬ 
λους, Δημοτικούς και Κοινοτικούς Υπαλλήλους στην 
Ελληνική Αστυνομία και σε κάθε φιλόνομο πολίτη. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της και λήγει στις 31.7.2010. 

Ιωάννινα, 29 Ιουνίου 2007 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΙΛΑΟΣ ΨΑΡΟΒΑΣΙΛΗΣ 

Χάρτης Απαγορευτικής Διάταξης Θήρας 

Περιοχής Καλό χωρίου 

Κλίμακα 1 : 50.000 Έκταση 23.741 στρέμματα 




ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόχους στο σχεδιάγραμμα 
Ιχινβ σμίκρυνση κατά -ποσοστά % 


Ημερομηνία 12 ΙβΙΐΟοΙ 


^^IΚΟΛΛΟ^ ΒαλκοΤαΙ 
-Δ*ίοηα*Μί 

Αριθμ. 2418/1490 (2) 

Τροποποίηση, συμπλήρωση και αντικατάσταση του 
ισχύοντος κανονισμού λειτουργίας του Εκκλησια¬ 
στικού Ιδρύματος «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΑΣ 

Έχουσα υπόψη: 

1. Τας διατάξεις των άρθρων 1 παραγρ. 4,29 παραγρ. 2, 
59 παραγρ. 2 και 67 του ν. 590/1977 «Περί Καταστατικού 
Χάρτου της Εκκλησίας της Ελλάδος». 

2. Τας διατάξεις του άρθρου 20 παραγρ. 2 του υπ’ 
αριθμ. 1/69 Κανονισμού «Περί Οργανισμού Διοικήσεως 
των Εκκλησιαστικών Σωμάτων και Οργάνων». 

3. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

4. Τας υφισταμένας Κοινωνικός, Πνευματικός και Ποι¬ 
μαντικός ανάγκας της Ιεράς Μητροπόλεως Χαλκίδος. 

5. Την από 2.11.1972 απόψασιν του Μητροπολίτου 
Χαλκίδος Νικολάου περί συστάσεως Εκκλησιαστικού 
Ιδρύματος υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ 
ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ» (ΦΕΚ 
10/Τ.Β79.1.1973). 

6. Την υπ’ αριθμ. 16/14.2.2007 ομόφωνον απόφασιν του 
Διοικητικού Συμβουλίου του Γενικού Φιλόπτωχου Ταμεί¬ 
ου της Ιεράς Μητροπόλεως Χαλκίδος περί τροποποιή- 
σεως και συμπληρώσεως του από 28.12.1972 Κανονισμού 
του ανωτέρω Εκκλησιαστικού Ιδρύματος. 

7. Την υπ’ αριθμ. 30/23.4.2007 πράξιν και την υπ’ αριθμ. 
410/6.3.2007 πρότασιν του Σεβασμιωτάτου Μητροπολί¬ 
του Χαλκίδος Χρυσοστόμου. 

8. Την από 27.3.2007 γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 8.6.2007 απόφασιν Αυτής, αποφασίζει: 

Την τροποποίησιν, συμπλήρωσιν και αντικατάστασιν 
της από 2.11.1972 αποφάσεως του Μητροπολίτου Χαλ¬ 
κίδος περί συστάσεως Εκκλησιαστικού Ιδρύματος υπό 
την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», το οποίον έχει δη- 
μοσιευθεί εις το ΦΕΚ 10/τ.Β'/9.1.1973, δια του επομένου 
Κανονισμού λειτουργίας αυτού έχοντος ως εξής: 


ΚΑΝΟΝΙΣΜΟΣ 

ΛΕΙΤΟΥΡΓΙΑΣ «ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ» 
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ» 

ΚΕΦΑΛΑΙΟΝ Α' 

Άρθρον1 

Ίδρυσις -Έδρα - Σκοπός 

Εις την Ιερόν Μητρόπολιν Χαλκίδος και εις τηνΈδραν 
Αυτής, υπό την άμεσον πνευματικήν και διοικητικήν 
εποπτείαν Αυτής, συνιστάται Εκκλησιαστικόν Ίδρυμα, 
υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», το οποίον θα 
λειτουργή ως εξηρτημένη Υπηρεσία του Νομικού Προ¬ 
σώπου της οικείας Ιεράς Μητροπόλεως, αυτοτελούς 
διαχειρίσεως και μη κερδοσκοπικού χαρακτήρος. 


Αρθρον 2 

Σκοπός του Εκκλησιαστικού τούτου Ιδρύματος τυγχά¬ 
νει η παροχή πόσης πνευματικής ενισχύσεως και υλικής 
βοήθειας εις το ποίμνιον της τοπικής Εκκλησίας και ιδία 
εις τους δεομένους ταύτης απόρους των Ενοριών της 
Ιεράς Μητροπόλεως Χαλκίδος, επιτυγχανομένης δια 
παντός πρόσφορου μέσου, ιδία δε: α) διά της υλικής 
ενισχύσεως του εν γένει έργου της Ιεράς Μητροπόλεως, 
β) διά της ιδρύσεως και λειτουργίας Ειδικών Σχολών 
και Σεμιναρίων, Κέντρων Στηρίξεως του Γάμου και της 
Οικογένειας, Βρεφονηπιακών Σταθμών, Τραπέζης αίμα¬ 
τος, Βιβλιοπωλείου, Εκδόσεων και Εκθέσεων Βιβλίων 
και ενημερωτικών φυλλαδίων, Ιεραποστολικού κυρίως 
περιεχομένου, Ωϋ, κασετών κ.λπ., Ραδιοφωνικού ή και 
Τηλεοπτικού Σταθμού, γ) διά της Οργανώσεως Εκθέ- 
σεως και πωλήσεως καταλλήλων προς λειτουργικήν 
χρήσιν καινουργών Ιερών σκευών και ειδών ευλάβειας, 
δ) δί ειδικού ταμείου Αλληλοβοήθειας Κληρικών, ε) διά 
της ενισχύσεως των Οικοτροφείων, Κατασκηνώσεων, 
Συσσιτίων, Τραπέζης τροφίμων, ενδυμάτων και Οίκων 
Γαλήνης Υπερηλίκων, στ) διά της διοργανώσεως εκ¬ 
δρομών και παρομοίων εκδηλώσεων και ζ) διά της πα¬ 
ροχής τακτικής ή εκτάκτου οικονομικής ενισχύσεως 
εις Ιεροσπουδαστάς Εκκλησιαστικών Σχολών, φοιτητάς 
Θεολογικών και άλλων Ανωτέρων ή Ανωτάτων Σχολών, 
εξαιρέτως δε εις απόρους φοιτητάς επιδεικνύοντας ιδι¬ 
αίτερον ζήλον και επιμέλειαν και εις τους πρωτεύοντας, 
εις τα Ιδρύματα της Ιεράς Μητροπόλεως, εις πολυτέ¬ 
κνους, φυλακισμένους, ασθενείς και άλλους χρήζοντας 
βοήθειας και εις ιερείς και τας οικογένειας των εκ του 
ειδικού πρωτίστως λογαριασμού Αλληλοβοήθειας των 
Κληρικών, όστις εντάσσεται εις το Γ ενικόν Φιλόπτωχον 
Ταμείον, εις τα Ενοριακά Φιλόπτωχα Ταμεία, κυρίως τα 
στερούμενα ιδίων επαρκών πόρων προς άσκησιν της 
Φιλανθρωπίας. 

Άρθρον 3 

Προς ευχερεστέραν εκπλήρωσιν των σκοπών του 
Γ ενικού Φιλόπτωχου Τ αμείου, συνιστάται παρ’ εκάστη 
Ενορία, ως παράρτημα αυτού, ειδικόν Ταμείον, ονομα- 
ζόμενον Ενοριακόν Φιλόπτωχον Ταμείον (Ε.Φ.Τ.). 

ΚΕΦΑΛΑΙΩΝ Β' 

Οργάνωσις-Συγκρότησις 
και Διοίκησις 

Ενοριακών Φιλόπτωχων Ταμείων. 

Αρθρον 4 

α)Έκαστον Ενοριακόν Φιλόπτωχον Ταμείον, εξαρτάται 
εκ του Γενικού Φιλόπτωχου Ταμείου και διοικείται υπό 
πενταμελούς Διοικούσης Επιτροπής (εφεξής Δ.Ε.), τριε- 
τούς θητείας, αναλόγου με εκείνης των Εκκλησιαστικών 
Συμβουλίων και αποτελούμενης εξ’ ενός Εφημερίου, ως 
Προέδρου, ενός Εκκλησιαστικού Συμβούλου και τριών 
λαϊκών μελών (ανδρών ή γυναικών) της Ενορίας. 

β) Ο Εφημέριος διορίζεται υπό του Μητροπολίτου, ο 
δέ Εκκλησιαστικός Σύμβουλος υποδεικνύεται εγκαίρως 
υπό του Εκκλησιαστικού Συμβουλίου και διορίζεται παρά 
του Μητροπολίτου, τα δε λοιπά λαϊκά μέλη υποδει¬ 
κνύονται υπό του Εφημερίου Προέδρου του Ενοριακού 
Φιλόπτωχου Ταμείου και διορίζονται ωσαύτως υπό του 
Μητροπολίτου. 

γ) Ο Πρόεδρος και τα μέλη της Δ.Ε. δύνανται να αντι- 
κατασταθούν και προ της λήξεως της θητείας των, είτε 

παραιτούμενα οικειοθελώς, είτε μετ’ Απόφασιν του Μη¬ 
τροπολίτου, εφ’ όσον συντρέχουν ειδικοί λόγοι. 

δ) Ο Πρόεδρος και τα μέλη της Δ.Ε. δύνανται να επα- 
ναδιορισθούν. 

ε) Μέλος της Δ.Ε., απέχον αδικαιολογήτως επί δύο 
μήνας των εργασιών αυτής, θεωρείται αυτοδικαίως 
παραιτηθέν. 

στ) Το αξίωμα των μελών της Δ.Ε. είναι τιμητικόν και 
άμισθον. 

Άρθρον 5 

1. Η Δ.Ε. κατά την πρώτην αυτής Συνεδρίαν συγκρο¬ 
τείται εις σώμα και εκλέγει εκ των μελών αυτής τον 
Αντιπρόεδρον, τον Ταμίαν και τον Γραμματέα. 

2. Καθήκοντα Γραμματέως δύναται να ανατίθενται και 
εις έτερον εκτός της Επιτροπής άτομον, αλλά πάντως 
Ενορίτην. 

3. Ο Γραμματεύς τηρεί τα πρακτικά των συνεδριάσεων 
της Δ.Ε., το Βιβλίον απόρων και διεξάγει την σχετικήν 
αλληλογραφίαν. 

4. Ο Ταμίας ενεργεί υπευθύνως εισπράξεις και πλη- 
ρωμάς, τηρών ενημερωμένα: το Βιβλίον Ταμείου, τα 
Γραμμάτια Εισπράξεων και τα Εντάλματα Πληρωμών, 
τα Πρακτικά καταμετρήσεων των εισπράξεων του κυ- 
τίου ή των δισκοφοριών και άλλων οριζομένων υπό της 
Δ.Ε. παραστατικών. 

Αρθρον 6 

1. Η Δ.Ε. συνέρχεται τακτικώς άπαξ τουλάχιστον εκά- 
στου μηνάς (κατά προτίμησιν κατά το πρώτον δεκαή¬ 
μερον), κατόπιν εγγράφου προσκλήσεως του Προέδρου 
και επιλαμβάνεται των ενδιαφερουσών αυτήν υποθέ¬ 
σεων, ιδία δε ελέγχει τους υπό του Ταμίου τιθεμένους 
υπ’ όψιν αυτής πίνακας των κατά τον προηγούμενον 
μήνα εισπραχθέντων και δαπανηθέντων, αντίγραφον 
των οποίων υποβάλλεται εις το Γ ενικόν Φιλόπτωχον Τα- 
μείον. Εκτάκτως συγκαλείται τη προσκλήσει του Προέ¬ 
δρου ή τη εγγράφω αιτήσει τριών μελών αυτής. 

2. Η Δ.Ε. ευρίσκεται εν απαρτία παρόντων του Προέ¬ 
δρου και δύο (2) τουλάχιστον μελών, αποφασίζει δέ διά 
σχετικής πλειονοψηφίας των παρόντων, και εν ισοψηφία 
υπερισχύει η ψήφος του Προέδρου. Εάν μετά γενομένην 
πρόσκλησιν δέν ευρεθή εν απαρτία, συνέρχεται μετά 
δυο ημέρας από της ματαιωθείσης συνεδρίας και απο¬ 
φασίζει εγκύρως παρόντων του Προέδρου απαραιτήτως 
και οσωνδήποτε μελών αυτής, πάντως όμως ουχί ολι- 
γώτερον των δύο και επί θέματος ουχί ετέρου του εν 
τη ματαιωθείση συνεδριάσει ορισθέντος. 

Πόροι των Ενοριακών Φιλόπτωχων Ταμείων 
και διάθεσις αυτών 

Άρθρον 7 

Πόροι του Ενοριακού Φιλόπτωχου Ταμείου είναι: 

1. Ειδικόν επίδομα του οικείου Ιερού Ναού, ουχί κα¬ 
τώτερον του 1/5 του εκ των διαφόρων ιεροτελεστιών 
(γάμων, βαπτίσεων, κηδειών και μνημοσύνων) υπέρ του 
Ιερού Ναού εισπραττομένου ποσού. 

2. Αι εισπράξεις του υπέρ των πτωχών υπάρχοντος 
εις τον Ιερόν Ναόν κυτίου και το προϊόν του υπό των 
μελών της Επιτροπής περιφερόμενου δίσκου, κατά τας 
λατρευτικός συνάξεις των πιστών εις τον Ναόν. 


3. Αι προαιρετικοί ή κατ’ ενέργειαν της Επιτροπής τα¬ 
κτικοί ή έκτακτοι εισφοραί ή δωρεαί ή κληροδοτήματα 
των φιλανθρώπων και φιλοπτώχων. 

4. Αι εκ διαφόρων άλλων μέτρων και δραστηριοτήτων 
της Δ.Ε., μη αντικειμένων εις τους Ιερούς Κανόνας της 
Εκκλησίας, προερχόμενοι εισπράξεις. 

5. Τ υχόν αρωγή του Γ ενικού Φιλόπτωχου Τ αμείου της 
Ιεράς Μητροπόλεως, του Ενοριακού Ιερού Ναού, του Δη¬ 
μοσίου, της Ευρωπαϊκής Ενώσεως ή και άλλων φορέων 
Ν.Π.Δ.Δ. ή Ν.Π.Ι.Δ. και λοιπών Οργανισμών. 

6. Προσφοραί Ιερών Μονών και Ιερών Προσκυνημά¬ 
των. 

Άρθρον 8 

α) Δια πάσαν είσπραξιν εκδίδεται διπλότυπος απόδει- 
ξις υπογραφομένη υπό του καταθέτου - εισφέροντος 
- και του Ταμίου της Δ.Ε. 

β) Αι εισπράξεις του κυτίου (φέροντος τρία κλείθρα) 
δέον απαραιτήτως να αναγράφωνται και εις ιδιαίτερον 
βιβλίον - πρακτικόν καταμετρήσεως, βεβαιουμένου του 
ευρεθέντος ποσού διά της υπογραφής του Προέδρου 
και δύο, τουλάχιστον, μελών της Δ.Ε., υποχρεωτικώς 
παρευρισκομένων κατά το άνοιγμα του κυτίου και την 
καταμέτρησιν του περιεχομένου αυτού. 

γ) Προκειμένου περί εισπράξεως εις τον Ιερόν Ναόν, 
εκ περιφοράς δίσκου υπέρ του Ενοριακού Φιλόπτωχου 
Ταμείου, δέον επίσης να συντάσσηται εις το ως άνω 
βιβλίον - πρακτικόν καταμετρήσεως - σχετικόν περί του 
συλλεγέντος ποσού πρακτικόν, υπογραφόμενον ομοίως 
παρά του Προέδρου και δύο τουλάχιστον μελών της Δ.Ε. 
και να παραδίδηται το ποσόν εις τον Ταμίαν. 

Άρθρον 9 

1. Οι πόροι του Ε.Φ.Τ. διατίθενται προς περίθαλψιν των 
ενδεών της Ενορίας, των μονίμως κατοικούντων ή προσω- 
ρινώς διαμενόντων, διά παροχής: α) Τακτικού ή εκτάκτου 
βοηθήματος εις χρήμα, β) ενδυμάτων και τροφίμων, γ) 
ιατρικής φροντίδος και φαρμάκων, δ) ιδρυματικής διαμο¬ 
νής και περιθάλψεως, ε) σχολικών βιβλίων, γραφικής ύλης 
και άλλων χρειωδών προς τους μαθητάς ή μαθήτριας των 
δημοσίων ή κατηχητικών σχολείων ή χρηματικών βοηθη¬ 
μάτων, στ) συσσιτίων και ζ) οιασδήποτε άλλης μερίμνης 
αφορώσης εις την πνευματικήν και υλικήν βοήθειαν των 
ενοριτών, εξαιρέτως δε των νέων, των χηρών, των ορφα¬ 
νών, των πενήτων και των ανέργων. 

2. Εκ των εις χρήμα μηνιαίων προσόδων των Ενορια- 
κών Φιλόπτωχων Ταμείων ποσοστόν 10% δύναται να 
καταβάλληται εις το Γ ενικόν Φιλόπτωχον Τ αμείον, κατά 
τριμηνίαν και επί αποδείξει. 

3. Εις περίπτωσιν κατά την οποίαν αι τακτικοί συνδρο- 
μαί πολλαπλασιαζόμεναι απαιτούν ειδικόν εισπράκτορα, 
διορίζεται τοιούτος με ανάλογον αμοιβήν, κατόπιν προ- 
τάσεως της Δ.Ε. και έγκρισιν του Μητροπολίτου. 

Άρθρον10 

1. Η ανάγκη ή η απορία εκάστου Ενορίτου πρέπει να 
εξακριβούται όσον οιόν τε αυστηρώς και είτα να γίνη- 
ται εγγραφή αυτού εις το επί τούτω βιβλίον μετά της 
διευθύνσεως εκάστου. 

2. Η Δ.Ε. δύναται να αναθετη παραλλήλως με την έρευ¬ 
ναν της Κοινωνικής Λειτουργού ή όταν δεν υφίσταται 
τοιαύτη εις τινά των μελών αυτής την εξακρίβωσιν της 
αλήθειας των ισχυρισμών του αιτούντος αρωγήν. Το 
αυτό δύναται να διενεργηθή και υπό υπαλλήλων της 
Ιεράς Μητροπόλεως Χαλκίδος. 

Άρθρον 11 

Δια πάσαν πληρωμήν και ανάγκην παροχής οιασδή- 
ποτε βοήθειας αποφασίζει η Δ.Ε. διά σχετικής πλειο¬ 
νοψηφίας αυτής, και εν συνεχεία ο Ταμίας ενεργεί την 
πληρωμήν, επί αποδείξει, βάσει των εντολών του Προέ¬ 
δρου, εις την οποίαν αναγράφονται τα απαιτούμενα 
στοιχεία και επισυνάπτονται τα προβλεπόμενα κατά 
περίπτωσιν νόμιμα παραστατικά. 

Άρθρον12 

Η χρηματική περιουσία εκάστου Ε.Φ.Τ. υπερβαίνουσα τα 
1.600 ευρώ, δέον να κατατίθηται επ’ ονόματι του Ε.Φ.Τ. εις 
Τράπεζαν. Διά πάσαν δε ανάληψιν απαιτείται απόφασις 
της Δ.Ε. κεκυρωμένη υπό του Μητροπολίτου. 

Άρθρον 13 

Καθ’ έκαστον έτος συντάσσεται, κατά τα περί των 
Ιερών Ναών προβλεπόμενα, ο προϋπολογισμός, καθώς 
και ο απολογισμός, ο οποίος εκτίθεται μετ’ εκθέσεως 
της Δ.Ε. εις την θύραν του Ιερού Ναού, κατά το πρώτον 
δεκαπενθήμερον του Ιανουάριου επί δέκα ημέρας. Ο 
προϋπολογισμός και ο απολογισμός υποβάλλονται προς 
έγκρισιν εις το Δ.Σ. του Γενικού Φιλόπτωχου Ταμείου. 

ΚΕΦΑΆΑΙΟΝ Γ 

Κεντρική Οργάνωσις 
Διοίκησις και Εκπροσώπησις 
του Γενικού Φιλόπτωχου Ταμείου 

Άρθρον 14 

Άπαντα τα Ενοριακά Φιλόπτωχα Ταμεία διοικούνται 
και εκπροσωπούνται υπό του Γενικού Φιλόπτωχου Τα¬ 
μείου, εδρεύοντος εις Χαλκίδα και εις την Ιεράν Μη- 
τροπόλιν Χαλκίδος. 

Άρθρον15 

α) Το Γενικόν Φιλόπτωχον Ταμείον (Γ.Φ.Τ.) διοικείται 
και εκπροσωπείται εν παντί υπό επταμελούς Δ.Σ., αποτε- 
λουμένου εκ του εκάστοτε Μητροπολίτου ως Προέδρου, 
αναπληρούμενου υπό του νομίμου αναπληρωτού του 
(Πρωτοσυγκέλλου ή Γ ενικού Αρχιερατικού Επιτρόπου) 
και εξ (6) μελών, εξ ων τρεις (3) κληρικοί και τρεις (3) 
λαϊκοί, εκπροσωπούντες κατά προτίμησιν τα Ενοριακά 
Φιλόπτωχα Ταμεία της πόλεως Χαλκίδος, επιλεγόμενοι 
και διοριζόμενοι υπό του Μητροπολίτου. 

β) Τα μέλη του Δ.Σ. διορίζονται επί τριετεί θητεία. 

γ) Παν μέλος του Συμβουλίου εκλείπον ή παραιτού- 
μενον αντικαθίσταται υπό του Μητροπολίτου. Τα συ- 
μπληρώσαντα την τριετή θητείαν μέλη του Συμβουλίου 
δύνανται να επαναδιορισθούν. 

δ) Προτάσει, ομοίως, του Σεβασμιωτάτου Προέδρου 
του Δ.Σ. του Γενικού Φιλόπτωχου Ταμείου και μετ’ ητιο- 
λογημένην απόφασιν του Συμβουλίου αυτού δύναται να 
αντικατασταθή μέλος του Δ.Σ. και προ της λήξεως της 
θητείας του, εφ’ όσον συντρέχει σπουδαίος ή άλλος 
αποχρών λόγος, όπως π.χ. άρνησις υπογραφής πρακτι¬ 
κών, μη συνεργασιμότης, τέλεσις αξιοποίνου πράξεως, 
παράβασις του καθήκοντος εχεμύθειας και παραβιάσε- 
ως της αρχής προστασίας προσωπικών δεδομένων των 
ευρισκομένων εις ένδειαν, νόσον ή πενίαν. 

ε) Παν μέλος απέχον αδικαιολογήτως εκ τριών συ¬ 
νεδριάσεων του Δ.Σ., αντικαθίσταται υπό του Μητρο¬ 
πολίτου. 


στ) Το αξίωμα των μελών του Δ.Σ. είναι τιμητικόν και 
άμισθον. 

Άρθρον16 

1. Το Δ.Σ. καταρτιζόμενον εις σώμα, κατά την πρώτην 
Συνεδρίαν αυτού, εκλέγει μεταξύ των μελών του, τον 
Αντιπρόεδρον, τον Γραμματέα και τον Ταμίαν και δυο 
ελεγκτάς. 

2. Το Συμβούλιον συνέρχεται τακτικώς μεν κατά δί- 
μηνον, εκτάκτως δε τη προσκλήσει του Προέδρου ή τη 
αιτήσει τεσσάρων τουλάχιστον μελών. 

3. Προς ύπαρξιν απαρτίας δέον να παρίστανται τέσ- 
σαρα τουλάχιστον μέλη του Δ.Σ. 

4. Το Συμβούλιον αποφασίζει δια σχετικής πλειονο¬ 
ψηφίας των παρόντων μελών. Εν ισοψηφία κατισχύει η 
ψήφος του Προέδρου. 

Άρθρον17 

Το Διοικητικόν Συμβούλιον (Δ.Σ.): 

α) Αποφασίζει περί πόσης υποθέσεως αφορώσης εις 
την οργάνωσιν και λειτουργίαν του Γ.Φ.Τ. και των Ε.Φ.Τ., 
πλην των περιπτώσεων δια τας οποίας ορίζει άλλως ο 
νόμος ή ο παρών Κανονισμός. 

β) Ασκεί δια του Προέδρου ή των υπό του προηγου¬ 
μένου άρθρου προβλεπομένων ελεγκτών την επί των 
Ε.Φ.Τ. εποπτείαν. 

γ) Μελετά και αποφασίζει διάφορα μέτρα υπέρ της επι- 
τεύξεως των εν τω άρθρω 2 περιγραφομένων σκοπών. 

δ) Καταρτίζει τον ετήσιον προϋπολογισμόν και απο¬ 
λογισμόν των εσόδων και εξόδων, υποβάλλει τούτους 
εις τον Σεβασμιώτατον Μητροπολίτην, όστις ελέγχει και 
εγκρίνει αυτούς και τους ανακοινώνει εις το πλήρωμα 
της τοπικής Εκκλησίας. 

ε) Ορίζει εκ των μελών αυτού εξελεγκτικήν επιτροπήν 
του ετησίου απολογισμού του Γ.Φ.Τ. και διά των δύο ως 
άνω ελεγκτών του, ελέγχει τους απολογισμούς και τα 
παραστατικά διαχειρίσεως των Ε.Φ.Τ. 

Πρόεδρος του Διοικητικού Συμβουλίου 

Άρθρον18 

Ο Πρόεδρος του Γ.Φ.Τ. ή ο νόμιμος αναπληρωτής 
αυτού ή και άλλον μέλος του Δ.Σ., νομίμως εξουσιο- 
δοτούμενον, εκπροσωπεί το Γ.Φ.Τ. ως και τα Ενοριακά 
τοιαύτα καθ’ απάσας τας έννομους αυτών σχέσεις και 
ενώπιον πόσης αρχής. Ο Πρόεδρος ομοίως καθορίζει 
τας εργασίας του Δ.Σ. και υπογράφει την σχετικήν αλ¬ 
ληλογραφίαν. Ασκεί την επί των Ενοριακών Φιλόπτωχων 
Ταμείων, ανωτάτην κανονικήν εποπτείαν. Αύει διαιτητι¬ 
κούς πάσαν ανωμαλίαν ή διαφοράν μεταξύ των μελών 
των Δ.Ε. των Ενοριακών Φιλόπτωχων Επιτροπών, δυνα- 
μένην να διατάραξη ουσιώδους την αρμονικήν μεταξύ 
αυτών συνεργασίαν. 

Γ ραμματειακή, 

Ταμειακή -λογιστική 
και Κοινωνική Υπηρεσία 

Άρθρον 19 

α) Η λογιστική και Ταμειακή εν γένει Υπηρεσία του 
Γ.Φ.Τ. διεξάγεται υπό του Ταμίου του Δ.Σ. ή και άλλου 
προσώπου έχοντος οικονομικός και λογιστικός γνώ¬ 
σεις, οριζομένου υπό του Μητροπολίτου, εις το οποίον 
δύναται να παρέχεται αποζημίωσις, καθοριζομένη υπό 
του Δ.Σ. 

β) Ο Λογιστής - Ταμίας εκδίδει βάσει εγγράφων εντο¬ 
λών του Προέδρου τα Εντάλματα Πληρωμών, τα Γραμ- 
μάτια Εισπράξεως, τηρεί τα νόμιμα λογιστικά Βιβλία και 
παραστατικά Διαχειρίσεως και καταρτίζει κατά μήνα 
κατάστασιν των Εισπράξεων και Πληρωμών. 

γ) Ο Λογιστής υπό την ιδιότητα του Ταμίου ενεργεί 
πάσας τας εισπράξεις και πληρωμάς βάσει των υπ’ αυ¬ 
τού εκδιδομένων κατά περίπτωσιν σχετικών Γραμματίων 
Εισπράξεως και Ενταλμάτων Πληρωμών, τηρών ίδιον 
Βιβλίον Ταμείου. Δύναται ούτος να έχη εις χείρας του 
ποσόν μέχρι χιλίων (1.000 €) ευρώ, διά τας τρέχου¬ 
σας ανάγκας του Ταμείου. Αι πέραν του ορίου τούτου 
εισπράξεις δέον υποχρεωτικώς να κατατίθωνται επ’ 
ονόματι του Γ.Φ.Τ. εις ασφαλή Τράπεζαν. Διά πάσαν ανά- 
ληψιν χρημάτων εκ των παρά Τραπέζαις διαθεσίμων του 
Ταμείου μή υπερβαίνουσαν τας τρεις χιλιάδας (3.000 €) 
ευρώ απαιτείται απόφασις του Προέδρου, άνω δε των 
τριών χιλιάδων (3.000 €) ευρώ απόφασις του Δ.Σ. 

δ) Ο Γραμματεύς του Δ.Σ., τηρεί τα πρακτικά των 
Συνεδριάσεων αυτού, διεξάγει άπασαν την σχετικήν 
αλληλογραφίαν, τηρεί το σχετικόν πρωτόκολλον και το 
αρχείον αυτού, καταρτίζει κατ’ έτος λεπτομερή στατι¬ 
στικήν του υπό των Ενοριακών και του Γ.Φ.Τ. επιτελου- 
μένου έργου και κρατεί την σφραγίδα του Γ.Φ.Τ. 

ε) Διά την επιτέλεσιν των εν τω άρθρω 2 σκοπών 
προσλαμβάνεται το απαραίτητον εθελοντικόν ή έμμι¬ 
σθον προσωπικόν (Κοινωνικοί Λειτουργοί, Γραμματεύς, 
Καθηγηταί, Καθαρίστριας υπάλληλοι βιβλιοπωλείου, 
τραπέζης τροφίμων και ενδυμάτων και άλλοι, αναλόγως 
προς τας εκάστοτε ανάγκας). 

Πόροι Γενικού Φιλόπτωχου Ταμείου 
και διάθεσις αυτών 

Άρθρον 20 

Οι πόροι του Γ.Φ.Τ. είναι: 

α) Τα εις τους ετησίους προϋπολογισμούς των Ιερών 
Μονών, των Ενοριακών Ναών και των Ιερών Προσκυνη¬ 
μάτων της Ιεράς Μητροπόλεως Χαλκίδος αναγραφό¬ 
μενα κονδύλια. 

β) Προσφερόμενα έσοδα Ενοριακών ή και ιδιωτικών 
Παρεκκλησίων. 

γ) Ποσοστόν 10% εκ των εις χρήμα μηνιαίων προσόδων 
εκάστου Ε.Φ.Τ., κατά τα ως άνω οριζόμενα, και ποσοστόν 
35% εκ των εισπράξεων του εράνου της «ΗΜΕΡΑΣ ΤΗΣ 
ΑΓΑΠΗΣ», οριζόμενης εκάστοτε υπό του Μητροπολίτου, 
προ της Εορτής των Χριστουγέννων, 
δ) Τυχόν επιχορηγήσεις παρά του Μητροπολίτου, 
ε) Προαιρετικοί Εισφοραί των Κληρικών διά την ενί- 
σχυσιν κυρίως του Ταμείου Αλληλοβοήθειας. 

στ) Προαιρετικοί εισφοραί και δωρεαί των φιλάνθρω¬ 
πων και τα εξ Εράνων και των δισκοφοριών προερχό¬ 
μενα έσοδα. 

ζ) Τυχόν αρωγή του Δημοσίου, των Ν.Π.Δ.Δ. ή Ν.Π.Ι.Δ., 
ή άλλων φορέων και Οργανισμών. 

η)Έτερα έσοδα εκ του βιβλιοπωλείου και εκ διαφόρων 
εκδηλώσεων (εκθέσεις βιβλίων, Ιερατικών σκευών και 
ειδών ευλάβειας, πολιτιστικοί, καλλιτεχνικοί, και φιλαν¬ 
θρωπικοί εκδηλώσεις, εκδόσεις βιβλίων, κασετών, Οϋ και 
ΩνΩ, λαχειοφόροι αγοραί, εκδρομαί κ.α.). 

Αρθρον 21 

Οι πόροι του Γ.Φ.Τ. διατίθενται υπέρ γενικωτέρων 
ποιμαντικών και φιλανθρωπικών σκοπών ή διά την ενί- 


σχυσιν των ασθενέστερων ενοριακών τοιούτων, κατά 
τα εις το άρθρον 2 του παρόντος αναφερόμενα, ως 
και διά παν έτερον φιλανθρωπικόν σκοπόν μη ρητώς 
κατονομαζόμενον εν τω παρόντι. 

Ωσαύτως το Γ.Φ.Τ., δύναται: 

α) Να μεριμνά υπέρ αποφυλακίσεως διά χρέη κρα¬ 
τουμένων, διά της πληρωμής των χρεών αυτών ή και 
την κατά το δυνατόν αντιμετώπισιν αναλογών υποχρε¬ 
ώσεων. 

β) Να παρέχη χρηματικά βοηθήματα εις τους ευρι¬ 
σκομένους εις νοσοκομεία ή άσυλα και τους χρήζοντας 
νοσηλείαν εις το εξωτερικόν. 

γ) Να βοηθή απόρους, επιμελείς και αριστούχους ιερο- 
σπουδαστάς, μαθητάς και φοιτητάς και να προικοδοτή 
προς αποκατάστασιν απόρους κορασίδας. 

δ) Να ενισχύη το φιλανθρωπικόν έργον της Ιεράς 
Μητροπόλεως και να παρέχη επιχορηγήσεις εις ανε- 
γνωρισμένα φιλανθρωπικά ή εκπαιδευτικά Ιδρύματα και 
Σωματεία. 

ε) Να έρχεται αρωγός εις εκτάκτους περιστάσεις 
παθόντων. 

στ) Να βοηθή Ιερείς και τας οικογένειας των, Μονά¬ 
χους και Μοναχός, οσάκις χρήζουν βοήθειας, και τέ¬ 
λος 

ζ) Να αντιμετωπίζη πάσαν μη προβλεπομένην ενταύθα 
ανάγκην. 

Άρθρον 22 

Το Γενικόν Φιλόπτωχον Ταμείον έχει σφραγίδα κυκλι¬ 
κήν, εις την περιφέρειαν της οποίας αναγράφεται η επω¬ 
νυμία του «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΙΕΡΑΣ ΜΗ- 
ΤΡΟΠΟΛΕΩΣ ΧΑΛΚΙΔΟΣ» και εις το κέντρον εικονίζει τον 
φιλάνθρωπον Κύριον ημών Ιησούν Χριστόν, κρατούντα 
ειλητάριον με την φράσιν «Μακάριοι οι ελεήμονες...». 

Αρθρον 23 

1. Το Ίδρυμα διαλύεται ή καταργείται κατόπιν απο- 
φάσεως της Δ.Ι.Σ. επί της σχετικής προτάσεως - απο- 
φάσεως του οικείου Μητροπολίτου. Τυχόν απόφασις 
του Δ.Σ. του Ιδρύματος δύναται να υποκαταστήση την 
πρότασιν - απόφασιν του Μητροπολίτου, εφόσον λαμβά- 
νηται προεδρεύοντος του Μητροπολίτου και με θετικήν 
υπέρ της διαλύσεως ψήφον αυτού. Η απόφασις της Δ.Ι.Σ. 
είναι δημοσιευτέα εις την Εφημερίδα της Κυβερνήσεως 
και εις το Περιοδικόν «ΕΚΚΛΗΣΙΑ». 

2. Μετά την κατάργησιν του Ιδρύματος η περιουσία 
αυτού περιέρχεται εις το Νομικόν Πρόσωπον της Ιεράς 
Μητροπόλεως ή εις εν ή και πλείονα των Φιλανθρω¬ 
πικών Ιδρυμάτων αυτής καθοριζόμενα υπό του Μητρο¬ 
πολίτου. 

Αρθρον 24 

Παν θέμα ανακύπτον κατά την εφαρμογήν του παρό¬ 
ντος και μη ρητώς προβλεπόμενον υπ’ αυτού, ρυθμίζεται 
δί αποφάσεως του Δ.Σ. 

Άρθρον 25 

1. Η ισχύς του παρόντος Κανονισμού άρχεται από της 
δημοσιεύσεως τούτου εις το επίσημον Δελτίον της Εκ¬ 
κλησίας της Ελλάδος «ΕΚΚΛΗΣΙΑ» και εις την Εφημερίδα 
της Κυβερνήσεως. 

2. Ο παρών Κανονισμός τροποποιείται υπό της Δ.Ι.Σ. 
κατόπιν προτάσεως του Σεβασμιωτάτου Μητροπολίτου 

εις το Δ.Σ. και θετικήν ψήφον των δύο τρίτων (2/3) των 
μελών αυτού, συμπεριλαμβανομένης εις τας θετικός ψή¬ 
φους και της ψήφου του Μητροπολίτου, η δε τροποπο ίη- 
σις δημοσιεύεται εις την Εφημερίδα της Κυβερνήσεως 
και το Περιοδικόν «ΕΚΚΛΗΣΙΑ». 

Άρθρον 26 
Κάλυψις δαπάνης 

Εκ των διατάξεων του παρόντος Κανονισμού προ- 
καλείται δαπάνη εις βάρος του Προϋπολογισμού του 
Νομικού Προσώπου της Ιεράς Μητροπόλεως Χαλκίδος 
το ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύων 
ί Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

-♦- 

Αριθμ. 2417 (3) 

Σύσταση και Λειτουργία Τεχνικής Υπηρεσίας της Ιε¬ 
ράς Μητροπόλεως Γουμενίσσης, Αξιουπόλεως και 

Πολυκάστρου. 

ΑΠΟΣΠΑΣΜΑ 20ης/20.4.2007 
ΠΡΑΞΕΩΣ ΜΗΤΡ. ΣΥΜΒΟΥΛΙΟΥ 
(Θέμα 4ο: Σύσταση Τεχνικής Υπηρεσίας 
Ιεράς Μητροπόλεως) 

ΙΕΡΑ ΜΗΤΡΟΠΟΛΙΣ 

ΓΟΥΜΕΝΙΣΣΗΣ, ΑΞΙΟΥΠΟΛΕΩΣ κ' ΠΟΛΥΚΑΣΤΡΟΥ 

Έχον υπόψη: 

α. Τας σχετικός διατάξεις του νόμου 590/1977 «Περί 
καταστατικού Χάρτου της Εκκλησίας της Ελλάδος». 

β. Τας σχετικός διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου «Περί Ιερών Ναών και Ενο¬ 
ριών». 

γ. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, διά την εκτέλεσιν των Εκ¬ 
κλησιαστικών Έργων. 

δ. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον νό¬ 
μον 1418/1984, που τροποποιήθηκε δυνάμει του νόμου 
3263/2004 και όπως αυτός τροποποιήθηκε δυνάμει του 
νόμου 3481/2006, το π.δ. 609/1985 και το π.δ. 23/1993, το 
όποιο καταργήθηκε με το π.δ. 334/2000 και όπως αυτό 
τροποποιήθηκε με το π.δ. 60/2007, διά την αντιμετώπισιν 
της εκτελέσεως των έργων της Ιεράς Μητροπόλεως. 

ε. Το υπ’ αριθμ. 1243/28.4.2004 εγκύκλιο σημείωμα 
της Ιεράς Συνόδου της Εκκλησίας της Ελλάδος «Περί 
συστάσεως Τεχνικής υπηρεσίας εις τας Ιεράς Μητρο- 
πόλεις». 

Ορίζει τα ως κάτωθι: 

1. Ως Αναθέτουσα Αρχή κατά την έννοιαν του π.δ. 
23/1993, το οποίο καταργήθηκε με το π.δ. 334/2000 και 
όπως αυτό τροποποιήθηκε με το π.δ. 60/2007, ορίζεται 
το Μητροπολιτικόν Συμβούλιον της Ιεράς Μητροπόλεως 
Γουμενίσσης, Αξιουπόλεως και Πολυκάστρου. 

2. Ως Προϊσταμένη Αρχή κατά την έννοιαν του νό¬ 
μου 1418/1984 που τροποποιήθηκε δυνάμει του νόμου 


3263/2004 και όπως αυτός τροποποιήθηκε δυνάμει του 
νόμου 3481/2006, και του π.δ. 609/1985, ορίζεται επίσης 
το Μητροπολιτικόν Συμβούλιον της Ιεράς Μητροπόλεως 
Γ ουμενίσσης, Αξιουπόλεως και Πολυκάστρου. 

3. Ως Διευθύνουσα Υπηρεσία, κατά την έννοιαν του 
νόμου 1418/1984 πού τροποποιήθηκε δυνάμει του νόμου 
3263/2004 και όπως αυτός τροποποιήθηκε δυνάμει του 
νόμου 3481/2006, και του π.δ. 609/1985, ορίζεται η Τε¬ 
χνική Υπηρεσία της Ιεράς Μητροπόλεως Γ ουμενίσσης, 
Αξιουπόλεως και Πολυκάστρου. 

4. Ως Επιβλέπουσα Υπηρεσία, ορίζονται τά μέλη της 
Τεχνικής Υπηρεσίας, τα οποία ασκούν και καθήκοντα 
Επιβλέποντος Μηχανικού κατ’ ανάθεσιν. Επί πλέον καθή¬ 
κοντα Επιβλέποντος Μηχανικού, δύνανται να ανατεθούν 
και εις έτερα πρόσωπα, ιδιώτας Μηχανικούς, οίτινες δύ- 
νανται να προσληφθούν εκ της Ιεράς Μητροπόλεως, δια 
συμβάσεως ωρισμένου έργου ή ωρισμένου χρόνου, προς 
κάλυψιν των αναγκών των εργολαβιών αι οποίαι δεν 
δύνανται να καλυφθώσι υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του νό¬ 
μου 1418/1984 που τροποποιήθηκε δυνάμει του νόμου 
3263/2004 και όπως αυτός τροποποιήθηκε δυνάμει 
του νόμου 3481/2006, και του π.δ. 609/1985, ορίζεται τό 
Τεχνικόν Συμβούλιον της οικείας Νομαρχίας η οποία 
γνωματεύει, εισηγείται και εποπτεύει επί των υπό εκτέ- 
λεσιν έργων και των τυχόν ανακυψάντων διαφορών και 
προβλημάτων επ’ αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιεράς Μητροπόλεως, 
υπό την έννοιαν ισχύος των διατάξεών του, ως συβα- 
τικών ρητρών. 

7. Διαφωνίαι, αίτινες τυχόν να προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην και 
τόπον αρμοδιότητα, όπως αύτη ορίζεται από το Κ.Π.Α., 
μετά την εξάντλησιν της Προδικασίας, όπως αύτη προ- 
βλέπεται διά του νόμου 1418/1984 που τροποποιήθηκε 
δυνάμει του νόμου 3263/2004 και όπως αυτός τροπο¬ 
ποιήθηκε δυνάμει του νόμου 3481/2006, και του π.δ. 
609/1985, αποφαινομένου επί των αιτήσεων θεραπείας, 
του Μητροπολιτικού Συμβουλίου της Ιεράς Μητροπό¬ 
λεως. 

8. Η σύνταξις μελετών των προς εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη¬ 
λαδή το Μητροπολιτκόν Συμβούλιον, το όποιον εγκρίνει 
και την σχετικήν διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυ¬ 
νατεί να συντάξη και να εκπονήση τας σχετικός Μελέ- 
τας, δύναται νά ανατεθή η εκπόνησις αυτών εις ειδι¬ 
κόν έμπειρον επί του προς εκτέλεσιν έργου Μηχανικόν, 
όπως προβλέπεται αυτό στον νόμο 3316/2005, κατόπιν 
αποφάσεως της Προϊσταμένης Αρχής, και μετά εισή- 
γησιν τού Τεχνικού Συμβουλίου. Αι μελέται, αι οποίαι 
συντάσσονται υπό τρίτων, θεωρούνται υπό της Τεχνι¬ 
κής Υπηρεσίας και εγκρίνονται από την Προϊσταμένην 
Αρχήν. 

Κατά ταύτα η οργάνωσις Τεχνικής Υπηρεσίας διά την 
εκτέλεσιν ΕκκλησιαστικώνΈργων εις την Ιερόν Μητρό- 

πολιν Γουμενίσσης, Αξιουπόλεως και Πολυκάστρου κα¬ 
θορίζεται ως κάτωθι: 

α. Η Προϊστάμενη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Γ ουμενίσσης, Αξιουπόλεως και Πολυκάστρου. 

β. Η Διευθύνουσα υπηρεσία είναι η Τεχνική Υπηρεσία 
της Ιεράς Μητροπόλεως Γ ουμενίσσης, Αξιουπόλεως και 
Πολυκάστρου η οποία στελεχώνεται εκ Μηχανικών. 


γ. Το Τεχνικό Συμβούλιο αποτελείται από πέντε μέλη ορι- 
ζομένων με απόφασιν του Μητροπολιτικού Συμβουλίου. 

Η παρούσα πράξη να δημοσιευθεί στην Εφημερίδα 
της Κυβερνήσεως. 

Γουμένισσα, 20 Απριλίου 2007 
Ο Μητροπολίτης - 

Πρόεδρος Μητροπολιτικού Συμβουλίου 
ΐ Ο Γ ουμενίσσης ΔΗΜΗΤΡΙΟΣ 

